একিদ্‌না
গ্রিক পুরাণে, একিদ্‌না (/ɪˈkɪdnə/; গ্রিক: Ἔχιδνα Ékhidna "she-viper", [ékʰidna]) ছিল ফোর্কিস ও কেতোর সন্তান। তার বোনেরা হল তিনজন গর্গন ও তিনজন গ্রাইয়া। একিদ্না ছিল এক স্ত্রী-ড্রাগন। তার্তারুস ও গেইয়ার পুত্র ভয়ংকর দৈত্য তাইফন ছিল তার স্বামী। তাদের সন্তানেরা হল - কের্বেরুস, লের্নীয় হাইদ্রা, ওর্থরুস ও শিমাইরা। এরা সবাই ছিল দৈত্য-দানব। হেরাক্লেসের হাতে হাইদ্রা ও ওর্থরুস নিহত হয়। জিউসের হাতে তাইফন নিহত হয়।